**LĒMUMS**

Liepājā

|  |  |
| --- | --- |
| 2021.gada 19.augustā |  Nr.313/10(prot. Nr.10, 33.§) |

Par dzīvokļa īpašuma Ģenerāļa Baloža ielā 11-34

atsavināšanu

Lai realizētu īrnieku tiesības iesniegt atsavināšanas ierosinājumu par īrētā dzīvokļa izpirkšanu, pamatojoties uz likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 5.panta pirmo un piekto daļu, 45.panta trešo un ceturto daļu, likuma "Par pašvaldībām" 21.panta pirmās daļas 17.punktu, Ministru kabineta 2011.gada 1.februāra noteikumu Nr.109 "Kārtība, kādā atsavināma publiskas personas manta" 5. un 7.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", izskatot [..] pilnvarotās personas [..], kura rīkojas, pamatojoties uz Latvijas Republikas Kurzemes apgabaltiesas zvērinātas notāres Mildas Ancānes 2021.gada 21.jūlijā izdoto ģenerālpilnvaru ar reģistra Nr.2379, 2021.gada 21.jūlija ierosinājumu par dzīvokļa īpašuma Ģenerāļa Baloža ielā 11-34 atsavināšanu, Liepājas pilsētas Dzīvojamo māju privatizācijas komisijas 2021.gada 28.jūlija lēmumu (sēdes protokols Nr.27), Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9) un pastāvīgās Finanšu komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošā dzīvokļa īpašuma Ģenerāļa Baloža ielā 11-34, Liepājā, kadastra numurs 1700 903 3421, atsavināšanu, nosakot atsavināšanas veidu - pārdošana par brīvu cenu atsavināšanas ierosinājuma iesniedzējam - dzīvokļa īrniekam.

2. Uzdot Liepājas pilsētas Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā organizēt lēmuma 1.punktā minētā īpašuma atsavināšanu.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam, atsavināšanas ierosinātājam |